## Odluka o porezima Općine Magadenovac

### NN 22/2003 (12.2.2003.), Odluka o porezima Općine Magadenovac

# OPĆINA MAGADENOVAC

329

Teme­ljem članka 30. Zakona o
financira­nju jedinica lokalne i područne (re­gionalne) samouprave (»Narodne
novine« br. 117/93., 69/97., 33/00., 127/00. i 59/01) i članka 25. Statuta
Općine Magadenovac (»Službeni glasnik Općine Magadenovac« br. 6/01) Općinsko
vijeće Općine Magadenovac na svojoj 21. sjednici, održanoj 31. siječ­nja 2003.
godine donosi

## ODLUKU

### O POREZIMA OPĆINE MAGADENOVAC

I. TEMELJNE ODREDBE

Članak 1.

Ovom se Odlukom utvrđuju
općinski porezi kao vlastiti izvor prihoda, te se utvrđuju stope, visina, način
i uvjeti obračuna i plaća­nja općinskih poreza Općine Magadenovac.

II. VRSTE POREZA

Članak 2.

Ovom odlukom propisuju se
sljedeći općinski porezi:

1. prirez porezu na dohodak

2. porez na potroš­nju

3. porez na kuće za odmor

4. porez na neobrađeno po­ljoprivredno
zem­ljište

5. porez na neiskorištene
poduzetničke nekretnine

6. porez na neizgrađeno građevno
zem­ljište

7. porez na tvrtku ili naziv

8. porez na korište­nje javnih
površina.

*1. Prirez porezu na dohodak*

Članak 3.

Prirez porezu na dohodak plaća
se po stopi od 2%.

Članak 4.

Obveznik prireza porezu na
dohodak je fizička osoba koja ostvaruje dohodak u Republici Hrvatskoj prema
zakonu o porezu na dohodak, a ima prebivalište na području općine Magadenovac.

Osnovica za izračun prireza
porezu na dohodak je porez na dohodak.

*2. Porez na potroš­nju*

Članak 5.

Porez na potroš­nju plaća se na
potroš­nju alkoholnih pića (prirodna vina, specijalna vina, vi­njak, rakija i žestoka
pića), piva i bezalkoholnih pića u ugostite­ljskim objektima po stopi od 3%.

Članak 6.

Osnovica poreza na potroš­nju iz
članka 5. ove Odluke je prodajna cijena pića po kojoj se pića prodaju u
ugostite­ljskim objektima, bez poreza na dodanu vrijednost.

Članak 7.

Porez na potroš­nju alkoholnih i
bezalkoholnih pića i piva obveznik poreza obračunava i plaća do 15. u mjesecu
za prethodni mjesec na način propisan Zakonom o porezu na dodanu vrijednost.

Članak 8.

Nadzor nad obračunom i plaća­njem
poreza na potroš­nju obav­lja nadležno tijelo za utvrđiva­nje poreza.

*3. Porez na kuće za odmor*

Članak 9.

Porez na kuće za odmor plaćaju
pravne i fizičke osobe koje su vlasnici kuća za odmor.

Porez na kuće za odmor plaća se
godiš­nje u iznosu od 5,00 kn po jednom četvornom metru korisne površine kuće
za odmor u roku od 15 dana od dana dostave rješe­nja o utvrđiva­nju toga
poreza.

*4. Porez na neobrađeno obradivo po­ljoprivredno
zem­ljište*

Članak 10.

Porez na neobrađeno obradivo po­ljoprivredno
zem­ljište plaćaju vlasnici odnosno zakupci tog zem­ljišta ako zem­ljište ne
obrađuju godinu dana.

Članak 11.

Porez na neobrađeno obradivo po­ljoprivredno
zem­ljište plaća se po hektaru neobrađenog po­ljoprivrednog zem­ljišta, kako
slijedi:

–
oranice                                     200,00
kn

–
vrtovi                                       300,00
kn

– voć­njaci                                   400,00 kn

–
vinogradi                                  400,00
kn

–
livade                                       100,00
kn.

Članak 12.

Porez na neobrađeno obradivo po­ljoprivredno
zem­ljište ne plaćaju:

– vlasnici zem­ljišta stariji od
65 godina – muškarci i stariji od 60 godina – žene

– vlasnici zem­ljišta koji zbog
bolesti nisu u mogućnosti obrađivati zem­ljište uz predoče­nje rješe­nja ili
drugog akta nadležne zdravstvene ustanove.

*5. Porez na neiskorištene poduzetničke nekretnine*

Članak 13.

Porez na neiskorištene
poduzetničke nekretnine plaća se na nekretnine namije­njene obav­lja­nju
poduzetničke djelatnosti (proizvodni i drugi poslovni prostori) koji se ne
koriste.

Pod neiskorištenim poduzetničkim
nekretninama iz stavka 1. ovog članka, smatraju se nekretnine u kojima se ne
obav­lja djelatnost godinu dana.

Članak 14.

Obveznik poreza ne neiskorištene
poduzetničke nekretnine je fizička ili pravna osoba, vlasnik nekretnina.

Članak 15.

Osnovica za izračun poreza na
neiskorištene poduzetničke nekretnine je korisna površina izražena u četvornim
metrima.

Članak 16.

Porez na neiskorištene
poduzetničke nekretnine plaća se u iznosu od 5 kn/m˛ godiš­nje.

Članak 17.

Porez na neiskorištene
poduzetničke nekretnine ne plaćaju vlasnici nekretnina koji su pretrpjeli štetu
na nekretninama uslijed više sile, elementarne nepogode ili ako postoji rješe­nje
nadležnog tijela da nekretnine ne udovo­ljavaju uvjetima.

*6. Porez na neizgrađeno građevno zem­ljište*

Članak 18.

Porez na neizgrađeno građevno
zem­ljište plaćaju pravne i fizičke osobe koje su vlasnici neizgrađenog
građevnog zem­ljišta.

Pod neizgrađenim građevnim zem­ljištem
iz stavka 1. ovog članka smatra se zem­ljište koje se nalazi unutar granica
građevnog područja nase­lja na kojemu se u skladu s prostornim planom mogu
graditi građevine za stambene, poslovne i druge namjene, a na kojemu nije
izgrađena nikakva građevina. Neizgrađenim građevnim zem­ljištem smatra se i zem­ljište
na kojemu postoji privremena građevina za čiju izgrad­nju nije potrebno odobre­nje
za grad­nju kao i zem­ljište na kojemu se nalaze ostaci nekadaš­nje građevine.

Članak 19.

Porez na neizgrađeno građevno
zem­ljište plaća se u iznosu od 1,00 kn po četvornom metru neizgrađenog
građevnog zem­ljišta godiš­nje.

*7. Porez na tvrtku ili naziv*

Članak
20.

Obveznici
poreza na tvrtku ili naziv su pravne i fizičke osobe koje su obveznici poreza
na dobit ili poreza na dohodak i re­gistrirane su za obav­lja­nje djelatnosti.

Članak
21.

Porez
na tvrtku utvrđuje se godiš­nje u iznosima kako slijedi:

*Pravne osobe*

– do 10 zaposlenih                              800,00
kn

– od 11 do 20 zaposlenih                   1.000,00 kn

– od 21 do 30 zaposlenih                   1.300,00 kn

– s više od 30 zaposlenih                   1.500,00 kn.

Poslovne jedinice koje posluju u sastavu pravnih osoba
iz stavka 1. ovog članka, plaćaju 35% propisanog poreza na tvrtku.

Pravne osobe sa sjedištem izvan područja općine
Magadenovac, te poslovne jedinice u ­njihovu sastavu, plaćaju porez na tvrt­ku
u iznosu od 1.500,00 kn godiš­nje.

*Fizičke osobe*

Fizičke osobe koje obav­ljaju obrt iz područja

– ugostite­ljstva i trgovine                      600,00 kn

– ostalih uslužnih djelatnosti                  400,00 kn

– proizvodnih djelatnosti                       300,00 kn.

Za svaki izdvojeni objekt koji posluje u sastavu
obrta, plaća se 35% propisanog poreza na tvrtku iz stavka 4. ovog članka.

Članak 22.

Ukoliko je na istom objektu istaknuto više tvrtki ili
naziva iste pravne ili fizičke osobe, plaća se samo jedan iznos poreza na
tvrtku ili naziv.

Ukoliko postoji više vlasnika obrta ili trgovačkog
društva, plaća se samo jedan porez.

Članak 23.

Plaća­nja poreza na tvrtku ili naziv oslobađaju se
poduzetnici početnici (pravne i fizičke osobe) i to:

– u I. godini poslova­nja                             100%

– u II. godini poslova­nja                             50%.

Oslobađa­nje
iz stavka 1. ovog članka ne odnose se na poduzetnike koji se bave ugostite­ljskom
djelatnošću ili trgovinom mješovitom robom.

Plaća­nja
poreza na tvrtku oslobođeni su poduzetnici (pravne i fizičke osobe) koji su u
prethodnoj godini više zaposlili:

– od 2
do 5 radnika                                   25%

– od 6 do 10 radnika                                 50%

– više od 10 radnika                                  100%.

Članak
24.

Porezni
obveznici iz članka 20. ove odluke, uz zahtjev za oslobođe­nje od plaća­nja
poreza na tvrtku ili naziv tijelu nadležnom za razrez i naplatu poreza na
tvrtku ili naziv dužni su dostaviti dokaze da ispu­njavaju uvjete propisane
člankom 23. ove Odluke.

Članak
25.

Porezni
obveznici iz članka 20. ove Odluke koji ne obav­ljaju djelatnost za koju su re­gistrirani
ne plaćaju porez na tvrtku.

8. Porez na korište­nje
javnih površina

Članak
26.

Porez
na korište­nje javnih površina plaćaju pravne i fizičke osobe koje koriste
javne površine (pločnike, zelene površine i sl.).

Članak
27.

Porez
na korište­nje javnih površina plaća se u iznosima kako slijedi:

– za postav­lja­nje
kioska                                           500,00
kn godiš­nje

– za postav­lja­nje
pokretnih naprava

   za prodaju plodina                                               100,00
kn mjesečno

– za postav­lja­nje
pokretnih naprava

   za pruža­nje ugostite­ljskih
usluga i

   trgovinu                                                               200,00
kn mjesečno

– ugostite­ljski vrtovi                                    za 1 m2
= 3,00 kn mjesečno

– postav­lja­nje
cirkuskih šatora,

   zabavnih parkova                                        za 1 m2
= 5,00 kn dnevno

– za odlaga­nje i
držanje građevnog

   i sl. materijala                                      do 10 m2
= 50,00 kn mjesečno

   za svaki da­lj­nji m2                                               = 5,00 kn mjesečno.

Članak
28.

Porez
na korište­nje javnih površina za postav­lja­nje reklamnih panoa plaća se godiš­nje
kako slijedi:

– reklamni pano do 2 m2                       200,00 kn

– reklamni pano veći od 2 m2                300,00 kn.

Članak
29.

Porez
na korište­nje javnih površina za koše­nje livade i korište­nje javnih površina
kao parkiralište plaća se u godiš­njem iznosu od 100,00 kn.

Članak 30.

Obveznici poreza na korište­nje
javnih površina za postav­lja­nje štandova za prodaju robe prigodno u dane
blagdana (Nova godina, Božić, Svi sveti, Uskrs, crkveni godovi i sl.) plaćaju
porez na korište­nje javne površine u iznosu od 20,00 kn dnevno.

Članak 31.

Obveznici poreza na korište­nje javnih
površina koji koriste javnu površinu za prodaju po­ljoprivrednih proizvoda,
cvijeća, božićnih jelki, plaćaju porez na korište­nje javnih površina u iznosu
od 5,00 kn dnevno.

III. PRIJELAZNE I ZAVRŠNE
ODREDBE

Članak 32.

Poslove u vezi s utvrđiva­njem i
naplatom poreza iz ove odluke obav­lja Porezna uprava.

Članak 33.

Pri razrezu i naplati poreza i
drugim rad­njama na odgo­varajući se način primje­njuju odredbe Opće­g poreznog
zakona.

Članak 34.

Obveznici plaća­nja poreza na
kuće za odmor, poreza na ne­obrađeno obradivo po­ljoprivredno zem­ljište,
poreza na nekoriš­tene poduzetničke nekretnine i poreza na neizgrađeno građevno
zem­ljište dužni su nadležnoj ispostavi Porezne uprave dostaviti podatke o
svojim nekretninama do 31. ožujka u godini za koju se utvrđuje porez, obveznici
poreza na tvrtku u roku od 15 dana od dana upisa u odgovarajući re­gistar
osniva­nja odnosno nastale promjene.

Članak 35.

Stupa­njem na snagu ove odluke,
prestaje važiti Odluka o općinskim porezima (»Službeni glasnik Općine Magadenovac«
br. 3/97. i 4/02.).

Članak 36.

Ova odluka stupa na snagu osmog
dana od dana objave u »Službenom glasniku Općine Magadenovac«, a primje­njuje
se od 1. ožujka 2003. godine, osim čl. 3. ove odluke koji stupa na snagu osmog
dana od dana objave u »Narodnim novinama«.

Klasa: 410-01/03-01/01
Urbroj: 2115/04-01-03-1
Magadenovac, 31. siječ­nja 2003.

Predsjednik
Općinskog vijeća
**Zlatko** **Vukovi****ć, dipl****. iur****.,** v. r.

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

Odluka, NN 22/2003-329